
_START_ARTICLE_
水龙吟
_START_PARAGRAPH_
水龙吟，词牌名。亦称《龙吟曲》、《小楼连苑》、《庄椿岁》。双调一百零二字，前阕四仄韵、后阕五仄韵，上去通押。
_START_SECTION_
得名
_START_PARAGRAPH_
唐玄宗以此曲隐隐有龙吟之声，又合风生水起之意，故而命名为《龙吟曲》。_NEWLINE_相传《龙吟曲》原本脱胎于南北朝时北齐郑述祖创作的古琴曲，唐玄宗之后，文人多依此韵律调式填词唱和，起初所作，常与波涛、江河、云雨相关，以依“龙行带雨”之意，亦被称作《水龙吟》。_NEWLINE_秦观有“小楼连苑横空，下窥绣毂雕鞍骤”之句，此词牌便得别名《小楼连苑》。_NEWLINE_南宋文人方味道曾用《水龙吟》填写祝寿贺词，结尾言道：“玉树参庭，桂枝分种，香浮兰芷。看他年，接武三槐，长是伴庄椿岁。”故得名《庄椿岁》。
_START_SECTION_
词牌格式
_START_PARAGRAPH_
平平仄仄平平，平平仄仄平平仄。平平仄仄，平平仄仄，仄平平仄。仄仄平平，平平仄仄，仄平平仄。仄平平仄仄（上一下四），平平仄仄，平平仄，平平仄。_NEWLINE_仄仄平平仄仄。仄平平、仄平平仄。平平仄仄，平平仄仄，平平仄仄。仄仄平平，平平仄仄，平平平仄。仄平平仄仄，平平仄仄，仄平平仄。
_START_SECTION_
苏轼 次韵章质夫杨花词
_START_PARAGRAPH_
似花还似非花，也无人惜从教坠。抛家傍路，思量却是，无情有思。萦损柔肠，困酣娇眼，欲开还闭。梦随风万里，寻郎去处，又还被、莺呼起。_NEWLINE_不恨此花飞尽，恨西园、落红难缀。晓来雨过，遗踪何在，一池萍碎。春色三分，二分尘土，一分流水。细看来，不是杨花，点点是、离人泪。